**Hysbysiad Preifatrwydd**

**Cynllun Taliad Gofal Cymdeithasol Ychwanegol**

Yn unol â phenderfyniad diweddar Llywodraeth Cymru i ddyfarnu swm o £1498 i weithwyr cymwys am eu gwaith yn ystod pandemig Covid-19, gofynnwyd i awdurdodau lleol weinyddu'r taliadau. Er mwyn gwneud hyn, bydd angen i sefydliadau sy'n cyflogi staff cymwys rannu gwybodaeth â ni er mwyn sicrhau bod pob unigolyn cymwys yn derbyn yr arian y mae ganddynt hawl iddo. Mae'r hysbysiad preifatrwydd hwn yn nodi sut yr ydym yn bwriadu prosesu data personol er mwyn cyflawni hyn. Gellir dod o hyd i ragor o wybodaeth am y cynllun drwy ddilyn y ddolen isod:

<https://gov.wales/additional-payment-social-care-workers-aligned-real-living-wage>

**Y dibenion y byddwn yn defnyddio’r data personol y gofynnwyd amdano**

Bydd y wybodaeth y gofynnir amdani yn cael ei defnyddio i weinyddu'r taliad o i ofalwyr yn unol â’r hyn a nodwyd gan Lywodraeth Cymru.

Y sail gyfreithlon ar gyfer prosesu eich gwybodaeth yw bod y prosesu yn angenrheidiol i gyflawni tasg er budd y cyhoedd neu wrth arfer awdurdod swyddogol.

**Beth os na fyddwch yn darparu data personol?**

Os na fyddwch yn rhoi'r wybodaeth sydd ei hangen arnom pan fyddwn yn gofyn amdani, gall hyn olygu na fyddwn yn gallu darparu'r cyllid ar gyfer y grant o i weithwyr cymwys

**Pa fath o wybodaeth ydym ni’n ei defnyddio?**

Mae angen y data personol canlynol arnom er mwyn gweinyddu'r taliad:

Rhif Yswiriant Gwladol

Enw

Cost YG y Cyflogwr

Cost Pensiwn y Cyflogwr

**Ydyn ni’n defnyddio gwybodaeth a dderbynnir o ffynonellau eraill?**

I weinyddu'r taliad, rydym yn casglu data personol yn uniongyrchol oddi wrth eich sefydliad chi yn unig ac nid ydym yn cael gwybodaeth o unrhyw ffynhonnell arall. Fodd bynnag bydd gwiriadau dilysu yn cael eu cynnal er mwyn lleihau hyd yr eithaf y perygl o dwyll neu golledion.

**Trosglwyddo gwybodaeth dramor**

Ni fydd y wybodaeth y gofynnir amdani yn cael ei throsglwyddo y tu allan i'r Deyrnas Unedig.

**Gyda phwy y gall eich gwybodaeth gael ei rhannu (yn fewnol ac yn allanol)?**

Nid oes angen rhannu'r wybodaeth y gofynnwyd amdani gyda Llywodraeth Cymru er mwyn i'r taliad allu digwydd. Fodd bynnag, mae'n ofynnol i Gyngor Bwrdeistref Sirol Conwy roi gwybod i Lywodraeth Cymru sawl unigolyn o fewn y Sir sy'n gymwys i dderbyn y taliad.

Gellid cymharu darn o rif Yswiriant Gwladol (YG) â rhestr feistr i ddibenion gwirio.

Ni fydd y wybodaeth y gofynnir amdani yn cael ei rhannu â sefydliadau allanol ac eithrio os bydd angen gwneud hynny o dan yr amgylchiadau canlynol:

• Lle mae'n ofynnol i'r Cyngor ddarparu'r wybodaeth yn ôl y gyfraith

• Lle bo angen datgelu'r wybodaeth i atal neu ganfod trosedd.

**Cadw**

Bydd yr holl ddata’n cael ei gadw am 7 mlynedd yn unol â’r atodlen cadw gwybodaeth gorfforaethol.